"டேம்ல பி.டவுல்யு.டி நெலத்துல குத்தகைக்கு வெவசாயம் செய்யுறவங்கள்ல நானும் ஒருத்தன். அணையில தண்ணிக் குறையக் குறைய எங்களுக்கான எடத்துல பயிர் போடத்துவங்கி, ஆத்து வரைக்கும் போவோம். ஒரு குடிசையைப் போட்டு குடும்பத்தோடு தங்கி பகல்ல நெலத்தில வேல, நைட்டுல யானை, காட்டுப்பன்னி கிட்ட இருந்து பயிரக் காப்பத்துற வேல சார்" என்ற ராமு, ஆற்றை திரும்பிப் பார்த்தபடி "ஆத்துல தண்ணீ அதிகமாகி பயிரு மூழ்கறதுக்குள்ள அறுவடை பண்ணிடனும். கொஞ்சம் விட்டாலும் மொத்தமும் போயிடும். பெருமழை காலத்துல குடிசைய காலி பண்ணிட்டு ஊருக்குள்ள போயிடும். அப்போ இந்த எடமெல்லாம் தண்ணிக்குள்ள போயிடும். தண்ணீ கொறையுற வரைக்கும் மீன் பிடிக்கிறது மூலமா பொழப்ப ஒட்டுவோம்" என்றார்.